הסטארטאפ הישראלי Puls (לשעבר Cellsavers) מספק שירות תיקוני סמארטפון וטאבלטים לפי דרישה (on-demand) בכל זמן ומקום בו נמצא הלקוח. בשנה האחרונה הציגה החברה צמיחה משמעותית ובין היתר הגדילה את כמות הטכנאים המוסמכים שהיא מפעילה מ-500 ליותר מ-1,000 ומספר השווקים בהם היא פועלת בארה”ב עלה ל-40 מ-18. כדי לתמוך בצמיחתה המואצת החברה השלימה סבב גיוס בהיקף של 25 מיליון דולר בהובלת Red Dot Capital Partners, קרן הצמיחה של Tamasek בישראל. משתתפים נוספים בסבב הגיוס הם סמסונג נקסט, Maverick Ventures, Kreos Capital והמשקיעים הקיימים סקויה קפיטל וכרמל ונצ’רס.
החברה תשתמש בהון כדי להרחיב את סל השירותים שלה ולהציע תמיכה למכשירים נוספים כגון מסכים שטוחים, מערכות אבטחה ומוצריבית חכם. בנוסף, השירות של Puls יורחב מעבר לתיקון ויכלול גם הדגמת פעולה של מכשירים דיגיטליים בבית הלקוח, התקנה, אינטגרציה, תמיכה ושדרוג.
Puls מציעה מעין שירות הצלה לסמארטפון שלכם, שכן היא מעמידה לרשות לקוחותיה מערך של טכנאים עצמאיים שיתקנו עבורכם את המכשיר התקול בשעה ובמיקום המועדפים עליכם, בין אם מדובר בבית, במשרד, בבית הקפה או בחדר הכושר. הטכנאים עימם עובדת החברה עוברים בדיקות ומבחנים מקיפים, ומציעים את שירותיהם תמורת מחיר קבוע מראש ומתן אחריות לדבריה ׳לכל החיים׳. תהליך הזמנת התיקון מתבצע באופן מקוון, ומתבסס על מחירים קבועים מראש וללא הפתעות בעזרת סיוע של מומחים שעברו סינון ושירות המסופק בדרך כלל תוך חצי שעה או פחות. כעקרון, האידיאל הוא שהטכנאים יגיעו אל הלקוחות בתוך 60 דקות, בלי תלות במקום שבו הלקוח נמצא. הפלטפורמה יודעת לתאם באופן מושכל בין צרכנים הזקוקים לשירות כלשהו לבין הטכנאי המתאים הנמצא באיזור שלהם. כמו כן, המערכת מוודאת שכל טכנאי שנשלח ללקוח מצויד בידע המתאים ובחלפים המתאימים כדי שלא יהיה ‘ביקור סרק’ ובזבוז זמן של שני הצדדים.
פולס (Puls) הוקמה בשנת 2015 על ידי צמד היזמים המנוסה איתי הירש ואייל רונן וכיום מעסיקה 55 אנשי פיתוח, תפעול ושיווק במטה בסן פרנסיסקו, במשרדיה בסן דייגו ובמרכז הפיתוח בתל אביב הכולל כיום כ-20 עובדים (בכוונתה לגייס בישראל בשנה הקרובה כ-15 עובדים נוספים). סך גיוסיה של החברה מאז הקמתה עומד על 43 מיליון דולר, כאשר בסבב הגיוס האחרון שלה שהושלם לפני כשנה גייסה כ-15 מיליון דולר בהובלת כרמל ונצ’רס.
4 תגובות על "גיוס: Puls המספקת שירות תיקון מיידי לסמארטפון גייסה 25 מיליון דולר"
כל הכבוד למפתחים איליה ורן שהביאו את החברה למה שהיא היום.
אני עובד בחברה כבר שלושה חודשים ומעולם לא פגשתי מישהו שקוראים לו רן או איליה? אתה בטוח שאתה מדבר על החברה הנכונה?
אה לא דובר על אתר pornhub ?
יאפ, איליה ורן נותנים פה בראש!